CELEX: 62016TN0137
Language: sl
Date: 2016-03-25 00:00:00
Title: Zadeva T-137/16: Tožba, vložena 25. marca 2016 – Uniwersytet Wrocławski/Komisija in REA

6.6.2016   
            
            
               SL
            
            
               Uradni list Evropske unije
            
            
               C 200/27
            
         Tožba, vložena 25. marca 2016 – Uniwersytet Wrocławski/Komisija in REA
   (Zadeva T-137/16)
   (2016/C 200/39)
   Jezik postopka: poljščina
   
      Stranke
   
   
      Tožeča stranka: Uniwersytet Wrocławski (Wrocław, Poljska) (zastopnik: W. Dubis, odvetnik)
   
      Toženi stranki: Evropska komisija in Izvajalska agencija za raziskave (REA)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi za nično odločbo Izvajalske agencije za raziskave (REA) o odpovedi sporazuma o dodelitvi nepovratnih sredstev št. 252908 za projekt COSSAR (Cooperative Spectrum Sensing Algorithms for Cognitive Radio Networks) (PIEF-GA-2009-252908), ki je bil sklenjen 26. julija 2010 v okviru sedmega okvirnega programa Evropske unije – Evropski raziskovalni in izobraževalni projekt Marie Curie – na področju poklicnega napredovanja, in da se tožečo stranko zaveže k vračilu dela finančne pomoči v višini 36 508,37 EUR in 58 031,38 EUR, k vračilu kavcije jamstvenega sklada v višini 6 286,68 EUR, kot tudi k plačilu pogodbene kazni v višini 5 803,14 EUR;
            
         
               —
            
            
               REA naloži, da tožeči stranki nadomesti del finančne pomoči v višini 36 508,37 EUR in 58 031,38 EUR, kavcije jamstvenega sklada v višini 6 286,68 EUR kot tudi naložene pogodbene kazni v višini 5 803,14 EUR skupaj z obrestmi, od dne vsakokratnega plačila, do dne izvršitve nadomestila;
            
         
               —
            
            
               REA naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja en tožbeni razlog, ki se nanaša na razlago člena III.3 ((1), šesti pododstavek)(j), Priloge III k sporazumu o dodelitvi nepovratnih sredstev s strani REA. .
   
               —
            
            
               Tožeča stranka trdi, da sporazum o dodelitvi nepovratnih sredstev ne vsebuje pravne opredelitve za formulacijo iz sporne določbe, vendar pa je njeno običajno razumevanje v protislovju z navedbami REA. Sklicuje se na jezikovno, funkcionalno in teleološko razlago pravil belgijskega prava, ki se uporabi komplementarno k sporazumu o nepovratnih sredstvih.